“ทอง” ร่วง 300 บาท รับบาทแข็ง-ข่าวดี วัคซีนต้าน “โควิด” คืบ รูปพรรณขายออก 26,800 บาท
ราคา "ทอง" เช้านี้ ร่วง 300 บาท รับบาทแข็ง-ข่าวดี วัคซีนต้าน "โควิด" คืบ รูปพรรณขายออก 26,800 บาท
ราคา "ทอง" เช้านี้ ร่วง 300 บาท รับบาทแข็ง-ข่าวดี วัคซีนต้าน "โควิด" คืบ รูปพรรณขายออก 26,800 บาท
19 พ.ค. 2563

สมาคมค้าทองคำ รายงานราคาทอง (96.5%) วันนี้ (19 พ.ค.63) เมื่อเวลา 09.21 น.ที่ผ่านมา ปรับตัวลดลง 300 บาท เมื่อเทียบกับประกาศราคาปิดวานนี้
โดยราคาทองคำแท่ง รับซื้ออยู่ที่บาทละ 26,100 บาท ขายออกที่ราคาบาทละ 26,300 บาท
ส่วนทองรูปพรรณ รับซื้ออยู่ที่ราคาบาทละ 25,635.56 บาท ขายออกที่บาทละ 26,800 บาท
ทั้งนี้ นักวิเคราะห์รายงานว่า ราคาทองเปิดตลาดเช้านี้ร่วงหนัก 300 บาท ตามทองคำโลกและเงินบาทที่แข็งค่าหลุด 32 บาท เมื่อเทียบกับประกาศราคาซื้อขายครั้งสุดท้ายของวันจันทร์ ที่ราคาปรับขึ้นรวม 250 บาท ทุบสถิติสูงสุดใหม่ในรอบเกือบ 8 ปี
โดยราคาทองคํา Gold spot เช้านี้เคลื่อนไหวที่บริเวณ 1,740 ดอลลาร์ หลังจากปิดตลาดเมื่อคืนที่ผ่านมาร่วงลง 21.9 ดอลลาร์ สู่ระดับ 1734.4 ดอลลาร์ จากแรงเทขายทองคำในฐานะสินทรัพย์ที่ปลอดภัย หลังจากดัชนีดาวโจนส์ตลาดหุ้นสหรัฐทะยานขึ้นกว่า 900 จุด ขานรับข่าวความคืบหน้าในการผลิตวัคซีนต้านไวรัสโควิด-19
ตลาดทองคําฮ่องกงเปิดตลาดเช้านี้ร่วงลง 260 ดอลลาร์ฮ่องกง สู่ระดับ 16,050 ดอลลาร์ฮ่องกง